Diari Oficial de la Generalitat Valenciana


Sumari del DOGV 8695, del 11-12-2019 (2019/9595)

Notificació de la sentència dictada en el procediment ordinari número 414/2019.
-------------------------------------------------------------------------------

### Dades del document

Número de DOGV
:   8695

Data del DOGV
:   11-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9595


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 414/2019. [2019/9595]  
En el present procediment ordinari seguit a instàncies d'Unión de Créditos Inmobiliarios, SA EFC, contra Ionela Patru, s'ha dictat sentència que diu literalment:  
  
«Sentència número 162/2019  
Castelló, 2 d'octubre de 2019  
Vistos per mi, Elisa Martí Vilache, magistrada jutgessa titular del Jutjat de Primera Instància número 3 de Castelló, les presents actuacions de procediment ordinari número 414/2019, seguides davant d'aquest jutjat a instàncies d'Unión de Créditos Inmobiliarios, SA EFC, representada per la procuradora Olucha Varella i defensada pel lletrat Rodríguez Menéndez, contra Ionela Patru, en situació de rebel·lia processal, en exercici d'acció declarativa i reclamació de quantitat.  
Dispositiva  
S'estima íntegrament en la seua pretensió subsidiària la demanda interposada per la procuradora Olucha Varella, en nom i representació d'Unión de Créditos Inmobiliarios, SA EFC, representada per la procuradora Olucha Varella, contra Ionela Patru, en situació de rebel·lia processal, i, en conseqüència,  
Primer. Es declara nul·la, per abusiva, la clàusula de venciment anticipat recollida en l'escriptura de préstec objecte de les presents actuacions. Es declara, així mateix, que la prestatària ha incomplit les seues obligacions de pagament.  
Segon. Es condemna la part prestatària al pagament de les quantitats degudes a l'actora, amb indemnització dels danys i perjudicis causats. Les quantitats objecte de condemna són les següents:   
a) Les quotes vençudes i impagades des de la data de subscripció del préstec fins a la data d'interposició de la demanda, juntament amb els seus interessos remuneratoris per quotes impagades. A causa de l'incompliment de les seues obligacions de pagament, s'haurà de condemnar el prestatari a abonar a l'actora les quantitats que, en la data de la demanda, no ha satisfet, juntament amb els interessos remuneratoris per quotes impagades, i que són les següents:  
I) Les quotes vençudes i impagades des de la data de subscripció del préstec de 31 de maig de 2004 fins a la data de resolució del contracte de 5 de febrer de 2019, comprensives de principal i interessos, que pugen a 10.179,01 euros. Aquesta quantitat haurà d'incrementar-se amb els interessos remuneratoris per quotes impagades, i que pugen a un total de 207,85 euros.  
II) Les quotes que s'haurien meritat des de la data de resolució del contracte de préstec 5 de febrer de 2019 fins a la data d'interposició de la demanda de 28 de març de 2019. Aquestes quantitats es determinaran per la meua representada en fase d'execució de sentència, d'acord amb el que es preveu en el préstec, i en particular, en les estipulacions segona, tercera i tercera bis, de conformitat amb les següents bases:  
  
a) Capital vençut i impagat des de la data de resolució del contracte fins a la data d'interposició de la demanda, més interessos ordinaris vençuts i impagats aplicables a aquest capital des de la data de resolució del contracte de préstec fins a la data d'interposició de la demanda que seran el resultat d'afegir un marge percentual del 0,50 %, a l'IRPH entitats. Aquesta suma també haurà d'incrementar-se amb els interessos remuneratoris per quotes impagades.  
b) Les quotes vençudes i impagades que es meriten des de la interposició de la demanda fins a la data de la sentència, l'import de les quals haurà de determinar-se en execució de sentència d'acord amb el que es preveu en el préstec, i en particular, en les estipulacions segona, tercera i tercera bis, d'acord amb les següents bases:  
Capital vençut i impagat des de la interposició de la demanda fins a la data en què es dicte sentència, més interessos ordinaris vençuts i impagats aplicables a aquest capital des de la interposició de la demanda fins a la data en què es dicte sentència que seran el resultat d'afegir-hi un marge percentual del 0,50 %, a l'IRPH entitats. Així mateix, aquesta suma haurà d'incrementar-se amb els interessos remuneratoris per quotes impagades.  
Tot això més els interessos per mora processal que es meriten des de la sentència i fins al complet pagament de les quantitats degudes a l'actor, al tipus de demora de l'interés legal més dos punts, respecte de les quantitats objecte de condemna.  
Amb condemna en costes a la part demanada.  
Lliureu un testimoniatge de la present sentència per a unir-lo a les actuacions, i arxiveu l'original en el llibre de sentències d'aquest jutjat.  
Contra la present sentència es possible interposar un recurs d'apel·lació davant de l'Audiència Provincial de Castelló, que s'interposarà en el terme de 20 dies des de la notificació; serà requisit indispensable per a admetre a tràmit que s'acredite haver consignat en l'entitat de crèdit i en el compte de depòsits i consignacions obert a nom d'aquest jutjat, un depòsit de 50 euros.  
Aquesta és la meua sentència, que pronuncie, mane i signe.»  
  
Publicació. Aquesta sentència ha sigut llegida i publicada per la magistrada jutgessa que la subscriu, mentre celebrava audiència pública en el mateix dia de la data, de la qual cosa jo, lletrat de l'Administració de justícia, done fe.  
I, trobant-se la demandada, Ionela Patru, en parador ignorat, s'expedeix aquest edicte perquè li servisca de notificació en deguda forma.  
  
  
Castelló, 7 d'octubre de 2019.- La lletrada de l'Administració de justícia: María Nieves Pérez Ibánez.